Walk for Denise
2025-10-19 10:00 (Asia/Nicosia) | Λάρνακα, Λάρνακα, Λάρνακα, Λάρνακα, 6010
Κυριακή 19/10/2025
10:00 π.μ. – 1:00 μ.μ.
ΕΞΕΔΡΑ ΠΑΡΑΛΙΑΣ – ΛΕΩΦΟΡΟΣ ΤΑΣΟΥ ΜΗΤΣΟΠΟΥΛΟΥ
Φιλανθρωπική εκδήλωση «Περπατώ για τη Δέσποινα 2025»
Τελετή έναρξης στην Εξέδρα της Παραλίας και πορεία
(στο πεζοδρόμιο από την Εξέδρα Παραλίας μέχρι το Ψαρολίμανο)
Διοργανωτής: Pascal Private English School & Παγκύπριος Αντιαναιμικός Σύνδεσμος Λάρνακας

Eurognosi Halloween Party
2025-10-19 10:00 | Eurognosi Agios Dometios, Korytsas 2, Λευκωσία, Άγιος Δομέτιος, 1102
Το πρωινό της Κυριακής στις 19 Οκτωβρίου, μαζί με τους μικρούς μας φίλους θα περάσουμε ένα διασκεδαστικό και συνάμα δημιουργικό πρωινό με πολλές Halloween δραστηριότητες και διάφορες εκπλήξεις! Ελάτε να παίξουμε, να τραγουδήσουμε, να χορέψουμε και να κάνουμε arts & crafts!
Τα παιδιά με την καθοδήγηση μας θα διασκεδάσουν ενώ ταυτόχρονα θα μάθουν και λίγα Αγγλικά!
Το workshop είναι δωρεάν για μικρούς και μεγάλους, όμως η δήλωση συμμετοχής είναι ΑΠΑΡΑΙΤΗΤΗ.
Καλέστε μας στο +22 383 814 ή Στείλτε μύνημα στη σελίδα μας στο Facebook-> Eurognosi Strovolos Lakatamia Agios Dometios.
Όσοι θέλουν μπορούν να έρθουν μεταμφιεσμένοι και να πάρουν μέρος στο διαγωνισμό καλύτερης αμφίεσης, όπου οι 3 πρώτοι θα πάρουν κάποιο βραβείο-έκπληξη!
Σας περιμένουμε μαζί με τα παιδάκια σας να περάσουμε μαζί ένα υπέροχο πρωινό.

2ο Cyprus Rock Climbing Festival 2025
2025-10-19 10:00 | Ίνεια, Ίνεια, Πάφος, Ίνεια, 8704
Με ιδιαίτερο ενθουσιασμό ανακοινώνουμε τη διοργάνωση του δεύτερου Cyprus Rock Climbing Festival (CRCF) 2025 μεταξύ 17-19 Οκτωβρίου 2025, στο αναρριχητικό πεδίο της Ίνειας. Η διοργάνωση του φεστιβάλ αναλαμβάνεται από τον ΜΚΟ Active Zone Outdoor με την τεχνική οργανωτική επιτροπή του να απαρτίζεται από εξειδικευμένους εκπαιδευτές αναρρίχησης. Η εκδήλωση τελεί υπό την αιγίδα του Υπουργείου Γεωργίας, Αγροτικής Ανάπτυξης και Περιβάλλοντος με την υποστήριξη του Δήμου Ακάμα.
Πρόκειται για ένα φεστιβάλ που έχει σαν απώτερο σκοπό να προσελκύσει ντόπιους και ξένους αναρριχητές καθώς και λάτρεις των υπαίθριων δραστηριοτήτων με σκοπό να γνωρίσουν το συναρπαστικό κάθετο κόσμο της αναρρίχησης.
Το φεστιβάλ στοχεύει στην ενίσχυση της αλληλεπίδρασης μεταξύ των συμμετεχόντων, των επισκεπτών και της τοπικής κοινότητας της Ίνειας. Παράλληλα, προωθεί την κοινωνική συμπερίληψη, δίνοντας σε όλες τις κοινωνικές ομάδες την ευκαιρία να συμμετάσχουν και να απολαύσουν το άθλημα της αναρρίχησης.
Το τριήμερο φεστιβάλ θα περιλαμβάνει εργαστήρια αναρρίχησης για όλα τα επίπεδα, ανεξαρτήτως εμπειρίας στο άθλημα. Θα πραγματοποιηθούν επίσης εξειδικευμένα εργαστήρια για οικογένειες, άτομα με αναπηρίες και νέους με λιγότερες ευκαιρίες. Όλα τα εργαστήρια θα διεξάγονται υπό την επίβλεψη και τον συντονισμό έμπειρων, πιστοποιημένων εκπαιδευτών.
Παράλληλα, θα διεξαχθεί και ένας διαγωνισμός αναρρίχησης, όπου οι συμμετέχοντες θα δοκιμάσουν τις δυνάμεις τους σε ένα φιλικό περιβάλλον ευγενούς άμιλλας.
Επίσης, το φεστιβάλ θα φιλοξενήσει παρουσιάσεις στο γραφικό αμφιθέατρο της Ίνειας, οι οποίες θα περιλαμβάνουν: Αφηγήσεις για εμπειρίες αναρριχητών σε διεθνείς αναρριχητικούς προορισμούς, παρουσίαση για το φυσικό περιβάλλον του Ακάμα, ανοιχτό διάλογο για την περιβαλλοντική προστασία ευαίσθητων περιοχών κατά την αναρρίχηση κ.α.. Μία από τις φετινές καινοτομίες του φεστιβάλ είναι η παρουσία της Κωνσταντίνας Αλεξανδρίδου. Ως adaptive climber, η Κωνσταντίνα θα μας μεταφέρει την εμπειρία της, αποδεικνύοντας πώς η αναρρίχηση μπορεί να αποτελέσει ένα άθλημα για όλους, ανεξάρτητα από τις κινητικές ικανότητες.
Εκτός από τις κύριες δράσεις, το φεστιβάλ προσφέρει μια πληθώρα δραστηριοτήτων για όλες τις κοινωνικές ομάδες. Οι επισκέπτες θα μπορούν να συμμετάσχουν σε πεζοπορίες και έναν αγώνα αγωνιστικού προσανατολισμού (orienteering) από τον σύλλογο Orientaction. Παράλληλα, θα διεξαχθεί διαγωνισμός φωτογραφίας και θα υπάρχουν διάφορα παιχνίδια και δράσεις όπως κυνήγι θησαυρού, χειροτεχνίες και ζωντανή μουσική.
Το φεστιβάλ επικεντρώνεται στην αναζωογόνηση της περιοχής και στην ανάδειξη της αναρρίχησης ως ευκαιρία για βιώσιμη ανάπτυξη. Δίνοντας έμφαση στη συνεργασία με την τοπική κοινότητα, ενθαρρύνει τους συμμετέχοντες να στηρίξουν τις υποδομές φιλοξενίας και εστίασης. Παράλληλα, μικρές τοπικές επιχειρήσεις θα προσφέρουν τα προϊόντα τους, συμβάλλοντας έτσι στην εξέλιξη της περιοχής σε έναν δημοφιλή προορισμό.
Θα θέλαμε να εκφράσουμε τις ειλικρινείς μας ευχαριστίες στην outdoor εταιρεία ρουχισμού και εξοπλισμού The North Face, τον Χρυσό Χορηγό του φεστιβάλ μας. Η πολύτιμη υποστήριξή της ενισχύει την εκδήλωση και επιβεβαιώνει την κοινή μας φιλοσοφία, που βασίζεται στην προώθηση της εξερεύνησης και στην αγάπη για τον αθλητισμό και τη φύση.
Με ιδιαίτερη χαρά, ανακοινώνουμε τη σύμπραξή μας με τον οργανισμό RESET, ο οποίος θα είναι ο επίσημος Accessibility Partner του φεστιβάλ σε θέματα προσβασιμότητας.
Αξίζει να αναφερθεί ότι, το φεστιβάλ είναι μη-κερδοσκοπικό και όλα τα καθαρά έσοδα θα διατεθούν για την συντήρηση των υφιστάμενων αναρριχητικών πεδίων καθώς και για τη διάνοιξη καινούργιων αναρριχητικών διαδρομών.
Μακροπρόθεσμος στόχος μας είναι το φεστιβάλ να καθιερωθεί ως μόνιμος θεσμός, προβάλλοντας διαρκώς την περιοχή ως έναν δημοφιλή προορισμό αναρρίχησης για ντόπιους και ξένους επισκέπτες.
Σας περιμένουμε να γίνετε μέρος αυτής της μοναδικής εμπειρίας και να συμβάλετε σε μια αξέχαστη αναρριχητική περιπέτεια!
Μπορείτε να βρείτε περισσότερες πληροφορίες στην ιστοσελίδα μας www.cyprusrockclimbingfestival.com και να κατεβάσετε το πρόγραμμα του φεστιβάλ από το Schedule section.
Οργανωτική Ομάδα Cyprus Rock Climbing Festival
Active Zone Outdoor

Φθινοπωρινές Μελωδίες
2025-10-19 10:00 - 11:30 | Λεβέντειος Πινακοθήκη, 5995+Q83, A.G. Leventi, Λευκωσία, Λευκωσία, 1097
Οικογενειακές συναυλίες για μικρά παιδιά (βρέφη έως 5 χρονών)
Το PROMETHEAS STRING QUARTET (Κουαρτέτο Εγχόρδων Prometheas), μαζί με τη Χριστίνα Χαραλαμπίδου (μουσικοπαιδαγωγό) και τη Ρεβέκκα Κατσαρή (παιδαγωγό), θα μας ταξιδέψουν από το «Φθινόπωρο» του Βιβάλντι έως το «Φθινόπωρο» του Piazzola με ενδιάμεσες στάσεις σε αγαπημένες συνθέσεις από όλο τον κόσμο, εμπνευσμένες από το φθινοπωρινό ηχόχρωμα.
Τα παιδιά και οι γονείς θα απολαύσουν την εξαιρετική εκτέλεση των μουσικών, ενώ παράλληλα θα συμμετάσχουν σε δραστηριότητες που καλλιεργούν τη μουσικότητα και ενισχύουν τη σύνδεση με τη μουσική, μέσα από μουσικοκινητικά παιχνίδια και εξερεύνηση. Η εκτέλεση των μουσικών κομματιών θα συνοδεύεται από έργα των μόνιμων συλλογών της Λεβεντείου Πινακοθήκης.
Η μουσική αποτελεί ένα μοναδικό εργαλείο που επηρεάζει τον άνθρωπο ήδη από την εμβρυακή ηλικία. Έρευνες δείχνουν ότι τα έμβρυα ανταποκρίνονται σε ακουστικά ερεθίσματα, συμβάλλοντας στην ανάπτυξη του εγκεφάλου πριν τη γέννηση. Στην πρώιμη παιδική ηλικία, η ακρόαση μουσικής ενισχύει τη φαντασία και δημιουργικότητα των παιδιών, ενώ αποτελεί πηγή έμπνευσης για παιχνίδια, τραγούδια και ιστορίες. Η μουσική δεν είναι απλώς ψυχαγωγία – είναι ένας πολύτιμος σύντροφος ζωής που ενδυναμώνει την ανάπτυξη και τη συναισθηματική σύνδεση του παιδιού με τον κόσμο γύρω του.
*Κατά τη διάρκεια των δραστηριοτήτων θα γίνεται ταυτόχρονη χρήση της ελληνικής και της αγγλικής γλώσσας.
𝙋𝙍𝙊𝙈𝙀𝙏𝙃𝙀𝘼𝙎 𝙎𝙏𝙍𝙄𝙉𝙂 𝙌𝙐𝘼𝙍𝙏𝙀𝙏:
Νίκος Πίττας, βιολί
Ηρακλής Μιτέλλας, βιολί
Νικόλας Παπαγεωργίου, βιόλα
Μιράντα Παπανεοκλέους, βιολοντσέλο
Ημερομηνία: Κυριακή 19.10 2025
Ώρες:
1η παράσταση / 10:00 – 11:00, για βρέφη έως 2 χρονών
2η παράσταση / 11:30 – 12:30, για παιδιά 3 έως 5 χρονών
Κόστος: €10 ανά συμμετοχή (για την κράτηση της θέσης αποτελεί η προπληρωμή του ποσού συμμετοχής).
Αμφιθέατρο «Κωνσταντίνος Λεβέντης», Λεβέντειος Πινακοθήκη
Κρατήσεις απαραίτητες:
| +357 22668838, (Δευτέρα–Παρασκευή, 09:00–13:00 & 14:00–16:30)
| education@leventisgallery.org

Παιδικό Πανηγύρι στον Ύψωνα
2025-10-19 10:00 - 13:30 | Άγιος Σάββας Ύψωνα, ΜΕΣΟΓΕΙΟΥ 6, Λεμεσός, Ύψωνας, 4184
Μια μέρα γεμάτη χαρά, παιχνίδι και χαμόγελα περιμένει μικρούς και μεγάλους στην αυλή του Ιερού Ναού Αγίων Σάββα Ύψωνα, την Κυριακή 19 Οκτωβρίου!
Το Παιδικό Πανηγύρι επιστρέφει με δωρεάν παιχνίδια και ένα πλούσιο πρόγραμμα δραστηριοτήτων που υπόσχεται διασκέδαση για όλη την οικογένεια.
Τα παιδιά θα απολαύσουν:
Ανθρώπινο ποδοσφαιράκι
Bowling
Φουσκωτά
Σκοποβολή & Stickcatching game
Χειροτεχνίες & πλεξούδες
Ψαράκια
Go Karts (ποδοκίνητα)
Τρενάκι για μικρούς και μεγάλους
Παράλληλα, θα υπάρχουν λιχουδιές και σνακ όπως burgers, nuggets, hot dogs, κρέπες και πολλά άλλα, για να συνοδεύσουν τη μέρα με γεύση και χαρά!
Η εκδήλωση θα πραγματοποιηθεί με τη συμμετοχή της Αστυνομίας Κύπρου, ενώ στο ψυχαγωγικό πρόγραμμα συμμετέχουν η Music School Fani Michail’s και η KOEI KAN Karate Christos Isaias, προσφέροντας μουσική, ρυθμό και ενέργεια στη μεγάλη παιδική γιορτή.

Paeek Kid's Day
2025-10-19 10:00 - 16:00 | PAEEK Γήπεδο Κερύνεια-Επιστροφή, Στρόβολος, Λευκωσία, Στρόβολος, 2050
Το Σωματείο Π.Α.Ε.Ε.Κ. Κερύνειας με πολλή χαρά, διοργανώνει στις 19 Οκτωβρίου, στις προσωρiνές αθλητικές του εγκαταστάσεις ολοήμερο γλέντι και καλεί τους μικρους και μεγάλους της φίλους σε ενα ξεχωριστο εορταστικό πανηγύρι με επίκεντρο το παιδί. Φαγητά, ποτα, παιγνίδια,μουσική, χορός, διαγωνισμοί και διασκέδαση με πολλές, πολλές εκπλήξεις και δώρα για τους μικρούς μας φίλους.
Μια Κερυνειώτικη συνάντηση για όλη την οικογένεια που υπόσχεται πολλά. Το ολοήμερο αναλύτικό πρόγραμμα της εκδήλωσης θα ανακοινωθεί αργότερα. Ευχαριστούμε θερμά τους χορηγούς μας, τους εθελοντές, τους διασκεδαστές και τους δεκάδες επαγγελματίες που θα λάβουν μέρος και αυτούς που έχουν ήδη δηλώσει συμμετοχή. Το Δ.Σ. της Π.Α.Ε.Ε.Κ. Κερύνειας καλεί και όσους θέλουν να συμμετάσχουν με οποιονδήποτε τρόπο σε αυτή την μεγάλη εκδήλωση, ή ακόμα και για πληροφορίες να επικοινωνήσουν στα τηλέφωνα Jonathan Betito (Πρόεδρος) 99741784 – Χρήστος Μελεούνης (Γενικός Γραμματέας) 96793273 – Κωνσταντίνος Κουβαράς (Σύμβουλος Επικοινωνίας) 99557744

Αναβίωση της Παράδοσής μας
2025-10-19 10:00 - 18:00 | Μανδριά, Μανδριά, Πάφος, Μανδριά, 8504
Αναβίωση της Παράδοσης μας!
Κοπιάστε να βιώσουμε και να αναπολήσουμε παραδοσιακά ήθη και έθιμα της Κύπρου μας!
Κυριακή 19/10/2025. Πλατεία Κοινότητας Μανδριων Παφου!

Πανηγύρι Χαράς στο Δημόσιο Κήπο Λεμεσού
2025-10-19 10:00 - 18:00 | Δημόσιος Κήπος Λεμεσού, Vyronos Avenue, Λεμεσός, Λεμεσός, 3105
Το Ίδρυμα «Θεοτόκος- Αμερίκος Αργυρίου» διοργανώνει το 30ο Πανηγύρι της Χαράς, την Κυριακή στις 19 Οκτωβρίου 2025 από τις 10:00 π.μ.– 6:00 μ.μ..
Το Πανηγύρι θα είναι στο Δημόσιο Κήπο Λεμεσού και τελεί υπό την αιγίδα της Υφυπουργού Κοινωνικής Πρόνοιας, κυρίας Μαριλένας Ευαγγέλου.
Είναι μια εκδήλωση αγάπης και στήριξης προς άτομα με αναπηρίες και τις οικογένειες τους με τη σημαντική συνεισφορά χορηγών και υποστηρικτών.
Το πρόγραμμα περιλαμβάνει μουσική, χορευτικές ομάδες, μαζορέτες σώματος Κυπρίων οδηγών Λεμεσού, την ομάδα ταχυδακτυλουργών Λιοτατή, φουσκωτά, ζωγραφική προσώπου, τρενάκι, λοταρία και άλλες, πολλές ευχάριστες δραστηριότητες.
Επίσης, υπάρχει η δυνατότητα αγοράς ποικίλου και άφθονου φαγητού, ποτών, βιβλίων και χειροποίητων κατασκευών.
Ξεχωριστοί καλεσμένοι ο Κύπριος αντισφαιριστής Μάρκος Παγδατής και ποδοσφαιριστές της ομάδας Απόλλων Λεμεσού.
Ανυπομονούμε να σας δούμε όλους εκεί!
Τηλ. 25338948
www.theotokosfoundation.org
theofmonada@cytanet.com.cy

Φεστιβάλ Φάρμας Riverland 'Περιπέτεια στη Φύση'
2025-10-19 10:00 - 18:00 | Riverland Bio Farm, Καμπιά, Λευκωσία, Καμπιά, 2644
Την Κυριακή 19 Οκτωβρίου στη φάρμα Riverland θα πραγματοποιηθεί ένα φεστιβάλ για καλό σκοπό.
Πάμε να ζήσουμε μια μαγική μέρα στη φύση με δραστηριότητες για μικρούς και μεγάλους.
Ζωγραφική, φυτεύσεις, face painting, τοξοβολία, τοίχο αναρρίχησης, εργαστήρια χαλουμιού & ψωμιού, ποδηλασία, εκδρομές στη φάρμα και πολλά ακόμη!
Το φεστιβάλ “ΠΕΡΙΠΕΤΕΙΑ ΣΤΗ ΦΥΣΗ” πραγματοποιείται για καλό σκοπό και για να μας φέρει πιο κοντά στη φύση.
Στο πλαίσιο του φεστιβάλ θα λάβουν χώρα καλλιτεχνικό πρόγραμμα από το Paris Music Studio, Επιδείξεις αλόγων, συλλογή αυγών & γνωριμία με τα ζώα της φάρμας
Είσοδος: €4 ατομικό & €10 οικογενειακό
Τα καθαρά έσοδα θα διατεθούν για την ενίσχυση του φιλανθρωπικού σωματείου Μικροί Εθελοντές.
Πληροφορίες: 99773337 / 99611083.

Happy Land
2025-10-19 10:00 - 19:00 | Πάρκο Ακρόπολης, Πεντέλης 33, Λευκωσία, Λευκωσία, 2013, Κύπρος
Η La Vache Qui Rit σε συνεργασία με την BrandConnect , ετοιμάζονται να υποδεχθούν για 5η συνεχόμενη χρονιά το πιο χαρούμενο και διασκεδαστικό φιλανθρωπικό φεστιβάλ της χρονιάς “Happy Land”, στις 18 και 19 Οκτωβρίου, στο Πάρκο Ακροπόλεως, για τους δικούς μας Μικρούς Ήρωες.
Η εκδήλωση περιλαμβάνει πλήθος δραστηριοτήτων για παιδιά, όπως διαδραστικά παιχνίδια, δημιουργικά εργαστήρια, φουσκωτά, face paintings καθώς επίσης και πολλές εκπλήξεις που θα γεμίσουν τις καρδιές όλων με χαρά και χαμόγελα. Στο Φεστιβάλ θα λειτουργήσουν επίσης χώροι φαγητού, ποτού, καφέ και γλυκού.
Σας περιμένουμε, να περάσουμε δύο ημέρες γεμάτες χαράς, δημιουργίας, εκπλήξεις και δραστηριότητες για όλη την οικογένεια!

Aradippou Kids Festival October 2025
2025-10-19 10:00 - 20:00 | Πλατεία Αποστόλου Λουκά, Pavlou Michaila, Λάρνακα, Αραδίππου, 7104
Η Αραδίππου φοράει τα γιορτινά της και ετοιμάζεται να υποδεχθεί για δεύτερη χρονιά το Aradippou Kids Festival, το φεστιβάλ που φιλοδοξεί να γίνει θεσμός και να χαρίσει αξέχαστες στιγμές σε μικρούς και μεγάλους.
Από τις 17 έως τις 19 Οκτωβρίου, η καρδιά της πόλης μετατρέπεται σε έναν πολύχρωμο παιδόκοσμο με αμέτρητες δραστηριότητες:
Φουσκωτά, πύργοι αναρρίχησης, παιχνίδια και μασκότ που θα ξετρελάνουν τα παιδιά.
Μάγος επί σκηνής και εκπλήξεις που υπόσχονται γέλιο και χαρά.
Μουσική και δράσεις για να διασκεδάσουν μικροί αλλά και μεγάλοι.
Το φετινό φεστιβάλ έρχεται ακόμα πιο μεγάλο και πιο συναρπαστικό, με στόχο να προσφέρει ένα Σαββατοκύριακο γεμάτο χαρά, ενέργεια και δημιουργικές εμπειρίες.
>> Παρ 17, Σ 18 (17.00-22.00) & Κ 19 Οκτωβρίου (10.00-20.00), Αραδίππου, Λάρνακα.
Σκοποβολή, Τενεκεδάκια, Βαρκούλες, Φουσκωτά, Πύργος Αναρρίχησης!
Τα παιχνίδια θα έχουν μεμονωμένες τιμές.
All Day Pass – 20€
Απεριόριστη συμμετοχή σε όλα τα παιχνίδια.
Το Aradippou Kids Festival 2025 δεν είναι απλώς μια γιορτή για τα παιδιά – είναι μια εμπειρία για όλη την οικογένεια!

7ο Παγκύπριο Φεστιβάλ Αθηενίτικων Προϊόντων
2025-10-19 10:00 - 22:00 | Κωνσταντίνειο Δημοτικό Πάρκο Αθηένου, Αθηένου, Λάρνακα, Αθηένου, 7600
Το 7ο Παγκύπριο Φεστιβάλ Αθηενίτικων Προϊόντων δεν αποτελεί απλώς μια γαστρονομική ή εμπορική έκθεση, αλλά μια ολιστική εμπειρία, που συνδυάζει την τοπική παραγωγή, την πολιτιστική δημιουργία και την κοινωνική συναναστροφή. Αποτελεί σημείο συνάντησης παραγωγών, δημιουργών και επισκεπτών, με στόχο την ενίσχυση της τοπικής οικονομίας, την ανάδειξη της πολιτιστικής κληρονομιάς και την ενδυνάμωση της σχέσης των ανθρώπων με την παράδοση. Η πραγματοποίηση του 7ου Παγκύπριου Φεστιβάλ Αθηενίτικων Προϊόντων καταδεικνύει τον σημαντικό και καθοριστικό ρόλο της Αθηένου στην παραγωγή παραδοσιακών προϊόντων, καθώς και την τεράστια συνεισφορά των αθηενιτών παραγωγών στην ανάπτυξη της κυπριακής οικονομίας στους τομείς της γεωργίας και της κτηνοτροφίας και άλλων δραστηριοτήτων

Φεστιβάλ Ζιβανίας Πελένδρι
2025-10-19 10:00 - 22:00 | Πολιτιστικό Κέντρο Πελενδρίου, Πελένδρι, Λεμεσός, Πελένδρι, 4878
Η ζιβανία, το κατεξοχήν παραδοσιακό κυπριακό απόσταγμα, ξεχωρίζει για τη χαρακτηριστική της γεύση και το υπέροχο άρωμά της, όπου διακρίνεται μια απαλή νότα σταφίδας. Αυτό το αυθεντικό ποτό της Κύπρου αποτελεί και φέτος την αφορμή για μια ξεχωριστή γιορτή στο γραφικό χωριό της Πιτσιλιάς, το Πελένδρι, που φιλοξενεί το καθιερωμένο Φεστιβάλ Ζιβανίας.
Το φεστιβάλ θα πραγματοποιηθεί το Σαββατοκύριακο 18 και 19 Οκτωβρίου, νωρίτερα από άλλες χρονιές, προσκαλώντας μικρούς και μεγάλους να ζήσουν μια αυθεντική εμπειρία παράδοσης και διασκέδασης.
Το πρόγραμμα περιλαμβάνει παραδοσιακούς χορούς και τραγούδια, παζαράκι με τοπικά προϊόντα, αναβίωση του τρύγου και πάτημα σταφυλιών, δημιουργώντας μια ζωντανή γιορτή των αισθήσεων.
Τη Σάββατο 18 Οκτωβρίου τη διασκέδαση αναλαμβάνει ο Στέφανος Πελεκανής, ενώ την Κυριακή 19 Οκτωβρίου τη σκυτάλη παίρνει ο Δημήτρης Μεσημέρης, σε ένα φινάλε γεμάτο μουσική, παράδοση και… ζιβανία!

Εκατόν και ένα... Γαβ στη Σωτήρα
2025-10-19 10:30 | Δημοτικό Θέατρο Σωτήρας, Λεωφ. Μακαρίου Γ 22, Αμμόχωστος, Σωτήρα, 5390
Κλασσικά και αγαπημένα! Μετά τις συνεχόμενες sold out παραστάσεις που είχαν τα “Στρουμφάκια.. λιχουδιές”, επιστρέφουμε με την πιο διαχρονική παράσταση, με τα αγαπημένα μας σκυλάκια δαλματίας! “ΕΚΑΤΟΝ ΚΑΙ ΕΝΑ.. ΓΑΒ!” θα ακουστούν στη νέα παραγωγή από το Θέατρο Βεστιάριο.
Έρχονται:
Στη Λεμεσό, στο Παττίχειο Θέατρο Λεμεσού στις 11.10.2025 στις 10:30
Στην Πάφο, στο Μαρκίδειο Θέατρο Πάφου στις 12.10.2025 στις 10:30.
Στην Αμμόχωστο, στο Δημοτικό Θέατρο Σωτήρας στις 19.10.2025 στις 10:30
Στη Λάρνακα, στο Δημοτικό Θέατρο Λάρνακας, Γ. Λυκούργος στις 25.10.2025 στις 16:00
Και στη Λευκωσία, στο Δημοτικό Θέατρο Στροβόλου στις 26.10.2025 στις 10:30
Εισιτήρια προπωλούνται online στο ticketmaster https://www.ticketmaster.cy/showEventInformation.html… και στα Acs couriers.

Τα Καινούρια Ρούχα του Βασιλιά
2025-10-19 10:30 | Θέατρο ΘΟΚ, Grigori Afxentiou 9, Λευκωσία, Λευκωσία, 1096
👑 Σκηνή 018 | από 5/10
✨ΤΑ ΚΑΙΝΟΥΡΙΑ ΡΟΥΧΑ ΤΟΥ ΒΑΣΙΛΙΑ
λανσάρονται τις Κυριακές, στις 10:30πμ
στο Θέατρο ΘΟΚ, Αίθουσα “Εύης Γαβριηλίδης”
Μια διασκευή του έργου του Χανς Κρίστιαν Άντερσεν από τους Παρασκευά Καρασούλο & Νίκανδρο Σαββίδη σε σκηνοθεσία Μαρίνας Βρόντη
🎟 Γενική Είσοδος €6
🔗 https://tickets.thoc.org.cy/…/thoc-ta-kainouria…/…
📍Θα ακολουθήσει περιοδεία!
Ένας ματαιόδοξος βασιλιάς, εμμονικός με την εμφάνισή του, πέφτει θύμα απατεώνων που του υπόσχονται το πιο υπέροχο ένδυμα, φτιαγμένο από υφάσματα που μόνο οι ανόητοι δεν μπορούν να δουν. Ο λαός, οι υπουργοί και οι αξιωματούχοι, φοβούμενοι να εκτεθούν, παρασύρονται κι αυτοί στη φαντασίωση, προσποιούμενοι πως βλέπουν το ανύπαρκτο ένδυμα. Κι έτσι, ο βασιλιάς παρελαύνει γυμνός. Στη δική μας θεατρική εκδοχή, όμως, υπάρχουν πολλές φωνές ειλικρίνειας που σπάνε τους κοινωνικούς φραγμούς για να πουν απλώς την αλήθεια.
Ο Παρασκευάς Καρασούλος και ο Νίκανδρος Σαββίδης ξανασυστήνουν τη διαχρονική ιστορία του Δανού συγγραφέα, υφαίνοντας μια σύγχρονη μουσική δραματουργία, πλούσια σε διαλόγους, δράση και χαρακτήρες. Η πλοκή, σαρκαστική απέναντι στη ματαιοδοξία και την αυταπάτη της εξουσίας, φωτίζει έννοιες που βρίσκονται στο επίκεντρο όλων όσων πράττουμε: την επιμονή και το θάρρος, την ειλικρίνεια και την αλήθεια, την κριτική σκέψη και την αυτογνωσία.
Η ζωντανή αυτή ιστορία δεν μένει μόνο στο χαρτί· παίρνει σάρκα και οστά στη σκηνή μέσα από τη σκηνοθετική ματιά της Μαρίνας Βρόντη, που επιστρέφει στη Σκηνή 018 για να στήσει ένα πολύχρωμο και ξέφρενο σκηνικό παιχνίδι.
Σκηνοθεσία: Μαρίνα Βρόντη
Στίχοι τραγουδιών: Παρασκευάς Καρασούλος
Σκηνικά-Κοστούμια: Γιώργος Γιάννου
Μουσική – Μουσική διδασκαλία: Κωνσταντίνα Ξενοφώντος & Χαράλαμπος Παντελή
Κινησιολογία-Χορογραφία: Χλόη Μελίδου
Σχεδιασμός φωτισμών: Γεώργιος Κουκουμάς
Βοηθός σκηνοθέτριας: Μικαέλα Καρή
Παίζουν (αλφαβητικά): Δημήτρης Αντωνίου, Γρηγόρης Γεωργίου, Θανάσης Ιωάννου, Μυρτώ Κουγιάλη, Άρης Κυπριανού, Χαρά Λαμπή, Κύνθια Παυλίδου, Πολυξένη Σάββα, Βασίλης Χαραλάμπους
📸 Δημήτρης Λούτσιος
🖌️ Γραφικά: Κατερίνα Τσεβά

Γραμμή
2025-10-19 10:30 | Λεβέντειος Πινακοθήκη, 5995+Q83, A.G. Leventi, Λευκωσία, Λευκωσία, 1097
Μια πράσινη γραμμή με όρια – μια πάει πάνω και μια πάει κάτω… Εσύ πώς νιώθεις που ζεις σε μια μοιρασμένη πόλη;
Επισκεπτόμαστε την έκθεση Sector 2: Λευκωσία παρέα με την ομάδα Engram Kokoro, με τους καλλιτέχνες-παιδαγωγούς Μαρία Καμπέρη και Δημήτρη Γιασεμίδη.
Οι καλλιτέχνες μας, ακολουθώντας την ιστορία της Πράσινης Γραμμής, ετοίμασαν για τους μικρούς μας φίλους ένα διαδραστικό πρόγραμμα με τη σύζευξη της μουσικής, της κίνησης και του λόγου για μια μοναδική βιωματική εμπειρία που θα μας μείνει αξέχαστη.
Ελάτε να δούμε τη μοιρασμένη μας Λευκωσία μέσα από τον φακό των προσωπικών μας συναισθημάτων.
Για παιδιά ηλικίας 6-12 χρονών
Συμμετοχή: 10 ευρώ (το κάθε παιδί)
Γλώσσα: Ελληνικά
Κρατήσεις απαραίτητες: +357 22661475 / Email: education@leventismuseum.org.cy
Σημειώστε ότι το πρόγραμμα θα ξεκινήσει στην ώρα που έχει προκαθοριστεί και παρακαλούμε όπως προσέλθετε στον χώρο 10 λεπτά πριν από την προγραμματισμένη ώρα έναρξης.

Platres Rally 2025
2025-10-19 10:30 | Πλάτρες, Πλάτρες, Λεμεσός, Πλάτρες, 4820
Αγαπητοί φίλοι,
Με ευχαρίστηση η ΦΙΠΑ ΚΥΠΡΟΥ σας γνωστοποιεί ότι για 3η συνεχή χρονιά θα διοργανώσει το Ράλι Πλατρών στις 18 και 19 Οκτωβρίου 2025.
Το Ράλι θα είναι διήμερο. Την πρώτη ημέρα το ράλι θα ξεκινήσει στις 13:00 από τις Πλάτρες και θα κατάληξή επίσης στις Πλάτρες. Την δεύτερη ημέρα η εκκίνηση θα γίνει στις 10:30 περίπου το πρωί και ο τερματισμός θα γίνει επίσης στις Πλάτρες.
Δικαίωμα συμμετοχής έχουν τα αυτοκίνητα η ηλικία των οποίων υπερβαίνει τα 30 έτη.
Παράλληλα θα έχουν δικαίωμα συμμετοχής και τα αυτοκίνητα ηλικίας μεταξύ 20 και 29 ετών (Young Timers).
Θα υπάρχει η δυνατότητα στους συμμετέχοντες να παραλάβουν το Road Book σε έντυπη μορφή πριν το Ράλι και παράλληλα γραπτές οδηγίες για χρήση, για όσους επιθυμούν, εγκατάστασης και χρήσης του συστήματος πλοήγησής Rabbit 2.0
Οι διαγωνιζόμενοι θα έχουν τη δυνατότητα να λάβουν μέρος σε ολόκληρο το Ράλι και τις δύο ημέρες ή μόνο την Κυριακή.
Το αντίτιμο συμμετοχής θα είναι €80 και για τις δυο μέρες, ή €60 για την μία. Για κάθε επιπλέον πλήρωμα, εξαιρουμένου του οδηγού/συνοδηγού, το αντίτιμο συμμετοχής ορίζεται στα €20.
Μετά τον τερματισμό της Κυριακής, θα προσφερθεί γεύμα στο ξενοδοχείο Νέα Ελβετία στις Πλάτρες.
Είναι ευθύνη των διαγωνιζομένων να εξασφαλίσουν τη διαμονή τους για το Σάββατο το βράδυ.

Solea Valley Market
2025-10-19 10:30 - 18:00 | Oi Myloi – The Mills, Panagias Skouriotissas 3, Λευκωσία, Ληνού, 2845
🌿 Cyprus’ chillest Market is BACK! 🎃
Join us for a vibrant day celebrating local artisans, seasonal treasures, and chill vibes in our stunning olive grove! 🫒
✨ What’s Happening:
Shop unique finds from small local businesses: organic olive oil, hot sauces, jams, herbs, gorgeous textiles, and one-of-a-kind gifts! 🛍️
NEW! Kids’ Market: Young artists, crafters, and entrepreneurs showcase their creations or find new homes for their toys! Support our budding talents! 🌟
FREE kids’ Fall & Halloween-themed creative workshop with Suzanna Chimonidou (11:30 AM–1:00 PM) 🎨
Groove to High Station Soundsystem’s supercool beats all day 🎶
Catch accordion superstar Mark Popov LIVE at 4:00 PM, fresh from the Accordion World Cup! 🎵
Enjoy delicious food, sweets, and drinks for all tastes! 🍴
🌞 Bring your friends, family, or come solo—our garden is ready to welcome you! Perfect for a fun-filled day of shopping, creativity, and community vibes.

Solea Valley Market October
2025-10-19 10:30 - 18:30 | Oi Myloi – The Mills, Panagias Skouriotissas 3, Λευκωσία, Ληνού, 2845
Reasons to join us?
🌳our magical olive grove
🎨kids’ arts and crafts and creative workshop
🎶soundsystem, deejays with High Station Sound
💃dancing barefoot on the grass
❤️…and your favourite pop-up market! Natural and handmade products, second hand clothes and accessories, local and seasonal jams, preserves, hot sauces and so much more!

2η Γιορτή Αμπελουργικού Γεωργικού Μουσείου
2025-10-19 11:00 | Πέρα Πεδί, Πέρα Πεδί, Λεμεσός, Πέρα Πεδί, 4779, Κύπρος
Η Κοινότητα Πέρα Πεδί ετοιμάζει τη διοργάνωση της 2ης εκδήλωσης του Αμπελουργικού Γεωργικού Μουσείου, η οποία θα πραγματοποιηθεί την Κυριακή 19 Οκτωβρίου 2025 στο Πέρα Πεδί.
Οι επισκέπτες θα έχουν την ευκαιρία να απολαύσουν δωρεάν παλουζέ και να γνωρίσουν από κοντά την πλούσια αμπελουργική παράδοση του χωριού.
Σύντομα θα ανακοινωθούν περισσότερες λεπτομέρειες για το πρόγραμμα της εκδήλωσης.

Ηρακλής χωρίς μπράτσα στη Λευκωσία
2025-10-19 11:00 | Θέατρο Μασκαρίνι, Athalassis 4, Λευκωσία, Λατσιά, 2221
Ο Βασίλης, ο ήρωας της ιστορίας μας έχει μανία με τον Ηρακλή και την ελληνική μυθολογία. Θέλει να γίνει θαρραλέος, δυνατός και ατρόμητος για να αντιμετωπίσει αυτούς που του κάνουν εκφοβισμό (μπούλινγκ) στο σχολείο. Μέσα από ένα ταξίδι στη ελληνική μυθολογία, συναντά τις μούσες και άλλους ήρωες και μαθαίνει ότι δεν είναι ανάγκη να είσαι σούπερ ήρωας για να τα καταφέρει. Το παιδί, μέσα από πολλή κέφι, ξεκαρδιστικές σκηνές, χιούμορ και περιπέτεια, θα νιώσει πολύ καλύτερα για τον εαυτό του και θα δει πρακτικούς τρόπους πώς να αντιμετωπίσει ή να «κερδίσει» αυτούς που τον εκφοβίζουν. Αν είναι στην αντίπερα όχθη θα προβληματιστεί συνειδητοποιώντας ότι το μπούλινγκ δεν είναι παιχνίδι! Το κείμενο γράφτηκε μετά από συζητήσεις με ψυχολόγο.
Εισιτήρια: €10 ΓΕΝΙΚΗ ΕΙΣΟΔΟΣ
Διάρκεια: 60′ λεπτά / Χωρίς διάλειμμα
Ηλικίες: Άνω των 3 χρόνων

Μαδαρή Πηγή Ζωής - Γιορτή στον Πολύστυπο
2025-10-19 11:00 | Πολύστυπος, Πολύστυπος, Λευκωσία, Πολύστυπος, 2756
Το καταπράσινο χωριό της Πιτσιλιάς, ο Πολύστυπος, που το 1997 ήταν το πρώτο στην Κύπρο που διοργάνωσε γιορτή παλουζέ και ζιβανίας, επιστρέφει φέτος μετά από μια μικρή παύση με την αγαπημένη του εκδήλωση –μια ιδέα που μετέπειτα ακολούθησαν πολλές κοινότητες του νησιού.
Στις 19 Οκτωβρίου, το γραφικό χωριό, ένα από τα ψηλότερα της Κύπρου, θα φορέσει τα γιορτινά του για ένα σύγχρονο πανηγύρι του τρύγου, γεμάτο γεύσεις, παράδοση και αυθεντική φιλοξενία.
Αν και το αναλυτικό πρόγραμμα δεν έχει ακόμη ανακοινωθεί, όσοι έχουν επισκεφθεί τη γιορτή γνωρίζουν καλά τι να περιμένουν.
Με βάση την εμπειρία προηγούμενων χρόνων, μπορούμε με σιγουριά να πούμε πως και φέτος η εκδήλωση θα περιλαμβάνει τις εξής δράσεις:
-Ζωντανή παραδοσιακή μουσική
-Παραδοσιακούς κυπριακούς χορούς
-Επίδειξη παρασκευής φρέσκου ζεστού ππαλουζέ και γευσιγνωσία για όλους τους επισκέπτες
-Επίδειξη απόσταξης ζιβανίας
-Γευσιγνωσία οίνου με συμμετοχή πολλών κυπριακών οινοποιείων
-Ευφάνταστα cocktails με αγνά υλικά της περιοχής, κυπριακά αποστάγματα, σπιτικά σιρόπια με πιτσιλλίσιμα βότανα και όλα τα σχετικά
-Εκθέσεις φωτογραφικού υλικού και αντικειμένων που σχετίζονται με όλα τα στάδια της καλλιέργειας και συγκομιδής των αμπελιών καθώς και του τρόπου παρασκευής όλων των νόστιμων παραγώγων τους
-Πλούσιο πωλητήριο με πεντανόστιμες, οικιακές λιχουδιές, όπως παραδοσιακός σιυσιούκκος χωρίς ζάχαρη, ππαλουζές, κρασί του πιθαρκού, αλλαντικά Πιτσιλιάς κρασάτα κ.ά.

Τα γενέθλια της Ριρίκας
2025-10-19 11:00 | Δημοτικό Θέατρο Ύψωνα, Μακαρίου 120, Λεμεσός, Ύψωνας, Κούριον, 4182, Κύπρος
Τα γενέθλια της Ριρίκας – Μαρίας Κηλαηδόνη
Ο Δήμος Κουρίου φιλοξενεί τη παιδική μουσικοθεατρική παράσταση που αγαπήθηκε από μικρούς και μεγάλους!
Βασισμένη στο ομώνυμο βιβλίο της Μαρίας Κηλαηδόνη, με ζωντανή μουσική, χιούμορ και φαντασία.
Μια ιστορία για τη φιλία, τη χαρά της ζωής και το πώς όλα τα προβλήματα έχουν λύση!
Κυριακή 19 Οκτωβρίου | 11:00 |
📍 Δημοτικό Θέατρο Ύψωνα, Δ.Δ. Ύψωνα
🧸 Για παιδιά 2-10 ετών
⏰ Διάρκεια: 55’
🎟️ Είσοδος Ελεύθερη
🔖Δελτία ελευθέρας εισόδου από την ιστοσελίδα του θεάτρου www.ipsonastheatre.com και απο την εφαρμογή (app) e-kourion

Στιγμές στο Μουσείο | Εργαστήριο για οικογένειες "Αποτυπώματα στο χρόνο"
2025-10-19 11:00 | Πολιτιστικό Ίδρυμα Τραπέζης Κύπρου, Λευκωσία, Λευκωσία, 1011, Κύπρος
Η δημιουργική ομάδα ORAMA εγκαινιάζει φέτος τη σειρά εκδηλώσεων του Πολιτιστικού Ιδρύματος Τραπέζης Κύπρου Στιγμές στο Μουσείο ’25, με το εργαστήριο χαρακτικής για οικογένειες «Αποτυπώματα στον Χρόνο». Το Εργαστήριο είναι εμπνευσμένο από τα εκθέματα του Αρχαιολογικού Μουσείου Γεώργιου και Νεφέλης Τζιάπρα Πιερίδη του Ιδρύματος και οι παρευρισκόμενοι θα έχουν την ευκαιρία να δημιουργήσουν προσωπικές σφραγίδες χρησιμοποιώντας τη μέθοδο χαρακτικής με linoleum.
Ξεκινώντας με μία σύντομη ξενάγηση στον χώρο του Μουσείου από τους εμψυχωτές του εργαστηρίου, οι συμμετέχοντες αντλώντας ιδέες από τα εκθέματα, όπως γεωμετρικά αγγεία, αγαλματίδια, νομίσματα, κοσμήματα κ.ά., θα σχεδιάσουν τη δική τους σφραγίδα, η οποία θα χαρακτεί σε ειδικό υλικό και θα μεταφερθεί με χειροκίνητη εκτύπωση στη δική τους tote bag.
Ταυτόχρονη δυνατότητα μετάφρασης του εργαστηρίου σε Αγγλικά και Ρωσικά.
Κατάλληλο για ηλικίες 10+
Κράτηση Απαραίτητη στο 22128175 – Δωρεάν Συμμετοχή
Περιορισμένος αριθμός συμμετοχών

Safer Gambling Week - 3x3 Ερασιτεχνικό Τουρνουά Μπάσκετ “Keep the Ball safe”
2025-10-19 11:00 - 14:30 | Στάδιο Ελευθερία, Λευκωσία, Έγκωμη, 2400
Το πολυθεματικό τουρνουά 3×3, θεσμός της Εθνικής Αρχής Στοιχημάτων και της Κυπριακής Ομοσπονδίας Καλαθόσφαιρισης, επιστρέφει δυναμικά για φέτος! Το Στάδιο «Τάσσος Παπαδόπουλος – Ελευθερία» θα φιλοξενήσει την Κυριακή, 19 Οκτωβρίου 2025, μια ακόμα αξέχαστη διοργάνωση «Keep the Ball Safe».
Παιχνίδι, ενημέρωση και ψυχαγωγία σε περιμένουν από τις 11:00 μέχρι τις 14:00, για σένα, τους φίλους και την οικογένειά σου!
Αν αγαπάς την καλαθόσφαιρα και… κατέχεις την τέχνη της ντρίμπλας, αυτή θα είναι η μέρα σου. Πέραν του αγωνιστικού μέρους του τουρνουά, θα υπάρχουν δραστηριότητες για όλες τις ηλικίες, όπως face-painting, ζωντανή μουσική με DJ, live link, μασκότ και πολλές άλλες εκπλήξεις για μικρούς και μεγάλους λάτρεις του μπάσκετ.
Η Εθνική Αρχή Στοιχημάτων σε συνεργασία με την Κυπριακή Ομοσπονδία Καλαθόσφαιρισης διοργανώνουν το τουρνουά μπάσκετ στο πλαίσιο δράσεων της 8ης Εβδομάδας Ασφαλούς Παιχνιδιού, με στόχο την ευαισθητοποίηση των παικτών και του κοινού για την ασφαλή ενασχόληση με το στοίχημα και τα τυχερά παιχνίδια.

14η Γιορτή Παλουζέ στα Σπήλια
2025-10-19 11:00 - 15:00 | Πολιτιστικό κέντρο Σπηλιών, Σπήλια, Λευκωσία, Σπήλια, 2841
Ο Σύνδεσμος Απόδημων και Φίλων Σπήλιων-Κουρδάλων μας προσκαλεί στην 14η Γιορτή του Παλουζέ που θα πραγματοποιηθεί την Κυριακή 19 Οκτωβρίου στα Σπήλια. Μια μέρα αφιερωμένη στην παράδοση με πλούσιο πρόγραμμα και παλουζέ.
Στη γιορτή θα απολαύσουμε δωρεάν ζεστό παλουζέ.
Περισσότερες πληροφορίες θα ανακοινωθούν σύντομα.

Τα 3 Γουρουνάκια στη Λευκωσία
2025-10-19 11:00 - 15:00 | Αμφιθέατρο ΠΑΣΥΔΥ – Μιχαλάκης Καραολής, Deligiorgi 4, Λευκωσία, Λευκωσία, 1066
Τα τρία γουρουνάκια έρχονται στην Κύπρο!
Η πιο διαδραστική παιδική παράσταση, που παρουσιάζεται για 14η χρονιά στην Ελλάδα ερχόμαται στην Κύπρο!
Τα παιδιά θα βοηθήσουν τα γουρουνάκια να γλιτώσουν από τον λύκο, θα μπουν στο παιχνίδι και θα πρωταγωνιστήσουν στην πιο διασκεδαστική παιδική παράσταση των τελευταίων 14 χρόνων! Μια διαδραστική παράσταση που οι μικροί θεατές ζουν το παραμύθι μέσα από το ίδιο το παραμύθι. Βοηθούν τα γουρουνάκια να γλιτώσουν από τον κακό λύκο, τραγουδούν και χορεύουν με τους ηθοποιούς, φτιάχνουν τη δική τους ιστορία και πρωταγωνιστούν μέσα σε αυτή.
Στόχος της είναι να δίνει στα παιδιά την ευκαιρία για μια βιωματική εμπειρία στο θέατρο, μέσα από την συμμετοχή τους στην ιστορία που ξετυλίγεται μπροστά τους, και να νιώθουν το ευχάριστο αίσθημα της επίτευξης που συμβάλλει στην ανάπτυξη εμπιστοσύνης στον εαυτό τους.
ΚΑΤΑΛΛΗΛΟ ΓΙΑ ΠΑΙΔΙΑ ΑΝΩ ΤΩΝ 2 ΕΤΩΝ
ΠΛΗΡΟΦΟΡΙΕΣ 96852600
ΠΑΡΑΣΤΑΣΕΙΣ 12/10 19/10 26/10
ΩΡΕΣ 11.00 και 15.00
ΤΙΜΕΣ ΕΙΣΙΤΗΡΙΩΝ
ΖΩΝΗ Α: €13
ΖΩΝΗ Β: €12
ΖΩΝΗ Γ: €10

Kids Halloween Workshop
2025-10-19 11:00 - 15:00 | Mikaella Sweets, Armenias 2C, Λευκωσία, Λευκωσία, 2003
Get ready for some spooky sweetness!!! 🕸🕸
Join us for a fun, Halloween Workshop where we’ll decorate together cookies & cake pops in the most creative ( and delicious!!) way! 🕷🕷🕷
Date: Sunday 19th of October
Time: 11.00 – 13.00 / 15.00 – 17.00
Limited spots available – send us message to book yours!!
Price: €25
Age: 5+
Let’s make some spooky magic together!!! 👻👻👻👻

Πολιτιστική Εκδήλωση Αμαργέτης
2025-10-19 11:00 - 16:00 | Αμαργέτη, Αμαργέτη, Πάφος, Αμαργέτη, 8642
Η Αμαργέτη φοράει τα γιορτινά της! ✨🌿
Την Κυριακή 19 Οκτωβρίου 2025, στις 11:00 το πρωί, το όμορφο, καταπράσινο χωριό Αμαργέτη σας ανοίγει την αγκαλιά του για μια μοναδική πολιτιστική εμπειρία γεμάτη παράδοση, μουσική, γεύσεις και χαμόγελα! 🎶🍇
Ελάτε να δείτε από κοντά πώς ζούσαν οι παλιοί, να μυρίσετε το φρεσκοπιεσμένο ελαιόλαδο, να δοκιμάσετε ζιβανία, παλουζέ, χαλούμι και παραδοσιακά εδέσματα που θα σας ταξιδέψουν στο παρελθόν! 🫒🔥
Ζήστε τη μαγεία της παράδοσης με τραγούδια, χορούς, εργαστήρια και εκθέσεις, σε μια γιορτή που ενώνει τις ρίζες μας με το σήμερα. 💚
📍 Αμαργέτη — Εκεί όπου η παράδοση ζωντανεύει!
Μην το χάσετε! Ελάτε να το ζήσουμε μαζί

Φέρ'τη Φουκού σου
2025-10-19 11:00 - 17:00 | Γραμμικό Πάρκο Πεδιαίου, Γραμμικό πάρκο Πεδιαίου, Λευκωσία, Στρόβολος, 2050
Φερ’ τη φουκού σου και έλα να ψήσουμε παρέα και φέτος για καλό σκοπό! Το Ίδρυμα Αλκίνοος Αρτεμίου διοργανώνει για ακόμη μια χρονιά τη δράση «Φερ’ τη φουκού σου» και δίνει ραντεβού: Κυριακή 19 Οκτωβρίου 11:00 – 17:00 Γραμμικό Πάρκο Πεδιαίου, δίπλα από το Ιατρικό Κέντρο Λακατάμιας.Πάρε λοιπόν την παρέα σου, τη φουκού σου και ό,τι θέλετε να ψήσετε και ραντεβού στο πάρκο. Ό,τι άλλο χρειαστείτε, θα πωλείται στον χώρο, σε χαμηλές τιμές.Όλα τα έσοδα από την εκδήλωση, θα διατεθούν προς ενίσχυση του έργου του Ιδρύματος Αλκίνοος Αρτεμίου, για παιδιά με ογκολογικές και αιματολογικές παθήσεις. Η συμμετοχή και η είσοδος είναι δωρεάν.Περισσότερες λεπτομέρειες θα ανακοινωθούν.
